b'\n_START_ARTICLE_\nGiancarlo Serenelli\n_START_PARAGRAPH_\nGiancarlo "Gato" Serenelli Pellechia (s. 10. hein\xc3\xa4kuuta 1981 Caracas) on venezuelalainen moottoriurheilija. Karting-uran j\xc3\xa4lkeen Serenelli ajoi Formula Fordia kotimaassaan Venezuelassa voittaen ensimm\xc3\xa4isen mestaruutensa vuonna 2000. H\xc3\xa4n kilpaili vuonna 2001 Italian Formula Renault-sarjassa. Vuonna 2002 h\xc3\xa4n palasi takaisin Formula Fordiin voittaen j\xc3\xa4lleen mestaruuden. Vuonna 2007 Serenelli kilpaili Formula Renault 2.0 Panam GP-sarjassa sijoittuen loppupisteiss\xc3\xa4 toiseksi. Vuonna 2008 Serenelli voitti LATAM Challenge Series-sarjan mestaruuden. Vuonna 2009 h\xc3\xa4n oli sarjan toinen ja vuodet 2010 ja 2011 h\xc3\xa4n voitti sarjan mestaruudet. Vuonna 2012 Serenelli ajoi Auto GP World Series-sarjassa sijoittuen sarjan 12:ksi ker\xc3\xa4ten 34 pistett\xc3\xa4. Samana vuonna h\xc3\xa4n kilpaili GP2-sarjassa Venezuela GP Lazarus-tallissa saavuttamatta pisteit\xc3\xa4. H\xc3\xa4net korvattiin loppukaudesta Ren\xc3\xa9 Binderill\xc3\xa4.'